

**המכללה לביטחון לאומי אוניברסיטת חיפה**

**מחזור מ"ו, 2018 – 2019 בית הספר למדעי המדינה**

**אוגדן סיור איו"ש**

**תכנון – ביצוע – סיכום**

**בהובלת צוות 1**

**מפק"ץ: ערן קמין**

**חניכים מובילים: גיא לוי, קובי פאר, אלון מדנס**

**מנחה: פרופסור יוסי בן ארצי**

# תוכן עניינים

1. **דברי פתיחה**
2. **הכנות**
   1. מצגת תכנית סיור
   2. לוחות זמנים – תכנון מול ביצוע
   3. חוברת סיור
3. **עיבוד צוותי סוף סיור**
   1. תכנית עיבוד צוותי לסיור
   2. תוצרי העיבוד בצוותים
4. **סיכומים**
   1. נייר עמדה – הנחות העבודה בעייתיות שיש לקחת בחשבון בבואנו לחשוב על פתרון לסכסוך הישראלי פלשתיני
   2. נקודות למחשבה – בהקשר לסכסוך הישראלי-פלשתיני – פרופסור יוסי בן-ארצי
   3. סיכום מתודולוגי – לקחים לשימור ולשיפור
   4. מסמך מסכם מפק"ץ 1 – ערן קמין

**דברי פתיחה**

בבואנו לתכנן את סיור איו"ש, ראשית הצירים התכנונית הייתה לעבור על תיקי הסיור ומסמכי הסיכום של סיורי איו"ש של המחזורים הקודמים. בהתחשב בעובדה שאנו משתתפי מחזור מ"ו, ציפינו למצוא מ"ה סיכומים בקירוב שיסייעו לנו להימנע מהמצאת הגלגל.

להפתעתנו ואכזבתנו, לא היו סיכומים סדורים בעניין. אולם, לשמחתנו, הרבה מאוד ידע שנצבר, בעיקר אצל פרופסור בן-ארצי, יוני המד"ר, מתן רע"ן הדרכה ושי המפק"ץ (שהיה משתתף במחזור הקודם), היוו בסיס טוב לעבודה והתלבטות. כלל ידוע הוא כי בתורה שבעל-פה טמון ידע פרקטי שלא בהכרח ניתן למצוא בתורה עצמה. יחד עם זאת, חזקה על תורה שבעל-פה שתישכח אם אף היא בסופו של דבר לא תועלה על הכתב.

שתי תכליות חשובות עומדות מאחורי יצירת אוגדן זה:

התכלית הראשונה, הינה בגדר "נאה דורש נאה מקיים" – מתוך כוונה להימנע מלקחי "הלא היו מספיק מד"סים" בסופו של הקורס, החלטנו לרכז הרבה מאוד חומרים שהכנו לפני הסיור ושהפקנו בסיכומו, באופן רציני ומקצועי, שנועד לכבד את המוסד שהשקיע בנו את הסיור, את שמנו הטוב, ואת משתתפי המחזורים הבאים. מחד גיסא, כאב הראש של הסיור התארך במעט, מאידך גיסא הגדרנו כלל וסטנדרט חדש שלנצח ירשם על שמנו. "אמור מעתה מ"ו צדיקים".

התכלית השנייה – ספציפית – ריכוז כל מה שחשוב לנו להעביר למחזורים הבאים בבואם לתכנן סיור משמעותי זה.

אוגדן זה, על כל תכולתו יישמר כתיקיית מידע באתר מב"ל, ויופקו ממנו 3 עותקים קשיחים, לשימוש מחלקת ההדרכה של מב"ל ולפרופסור בן-ארצי.

קריאה מעשירה,

**צוות 1**